Ramaphosa vir president, sê NUM | Maroela Media
David Sipunzi, die NUM se sekretaris-generaal, het die media Maandag tydens 'n inligtingsessie toegespreek na afloop van die vakbond se nasionale uitvoerende komitee (NUK) se vergadering wat verlede week plaasgevind het.
Sipunzi het gesê die vakbond glo Ramaphosa is 'n goeie kandidaat om president te word, ten spyte van 'n openbare persepsie dat hy as miljardêr-sakeman deel is van monopolie kapitaal.
"Die NUK het weereens bevestig die sentrale komitee van die NUM het vroeg in Junie besluit om Cyril Ramaphosa se kandidaatskap vir president te ondersteun. Dit is nie bloot gegrond op die tradisie van die ANC nie, maar ook op die gepastheid van die kandidaat," het hy gesê.
"Ramaphosa het al sy sakebelange opsygesit om op politiek te fokus. Hy is ook al 'n geruime tyd lank die adjunk-president en daarom glo ons hy is genoeg voorberei om as president oor te neem."
Zuma sal na verwagting as ANC-president uittree by die party se konferensie in Desember volgende jaar, in aanloop tot die nasionale verkiesing in 2019, wanneer sy termyn as die land se leier ook tot 'n einde sal kom. Sipunzi het gesê hoewel dit die ANC-leierskap se voorreg is om oor die nuwe leier van die party te besluit, het die NUM, as 'n werkersvakbond, 'n gevestigde belang in wie die ANC lei.
Sipunzi het ook gesê dit is onaanvaarbaar dat alliansie-vennote mekaar neerhalende name noem in die openbaar in hul gekibbel oor die nuwe ANC-leier. Hy het vermoedelik verwys na Bathabile Dlamini, die president van die ANC-Vroueliga, wat verlede week die Young Communist League (YCL) daarvan beskuldig het dat hulle "verbale diarree" het, nadat die YCL gesê het hulle sal nie enige kandidate ondersteun wat deur die Vrouliga, die Umkhonto weSizwe-vereniging vir militêre veterane of die ANC-Jeugliga ondersteun word nie.
"Ons glo die debatte oor hierdie kwessie moet organisatories wees en mense moet ophou om mekaar sleg te sê, omdat dit bloot wys hoe onverdraagsaam ons is," het Sipunzi gesê.
Die ANC-Vroueliga het Sondag weer gesê die tyd het aangebreek vir 'n vrou om as president verkies te word en het belowe om hulle agter 'n vrou te skaar by die party se nasionale konferensie, vermoedelik Nkosazana Dlamini-Zuma.
NUM= no undertaking (of responsible) management. Hulle M.O is duidelik eensydig.
how slim is die anc nou weer. ramaphoza is al jare lank Zuma se minion. met hom aan die suur van sake gaan ou zuma in elk gevalle nog beheers. Matthew Phoza sal n goeie pressie maak. hy laat hom nie voorse nie.
Hy moet eers die verkiesing wen en kyk wat nou in die groot Metro S gebeur het ek dink die dae is verby waar die anc verseker was van 'n wen.
Hoe besluit NUM nou wie die volgende president moet wees? ANCYL wil ook graag besluit wie die volgende president moet wees en so ook die EFF en DA en ander partye en groepe, wat laat NUM dink hulle aanbeveling moet gehoor aan gegee word?
Ramaposa hoort nie daar nie, hy is self veeryk, en sal besluite in sy guns maak… Jy as Staats hoof moet die mense dien… die mense dien vir die saak van die land en land burgers.. nie om Bulle te koop wat Ngkandla na kleingeld laat lyk nie…